作者：黄人杰
词牌/韵律：贺新郎

paragraphs: 急雨收庚暑。
倚三峰、祥光万丈，晓窥临汝。
金石台边人语闹，惊怪麟书夜吐。
又却是、重生申甫。
笔底婆澜翻瀚海，更风流，不减王文度。
冰共雪，是标榘。
双凫有底人间住。
为萍江，一齐洗尽，吏奸民蠹。
见说王堂新有诏，趣近尧天尺五。
看紫闼黄扉平步。
我有新翻长寿曲，愿淮波、衮衮长东注。
波未竭，寿无数。